Qur’aana teeŋtinii ko faati enjuɓɓudi njikki hakunde juulɓe e nasaraaniyan-kooɓe
Fedde ɓulno: hooreejo jaami’atul mustafaa (s a w) winndereyan-ke oo e nder mooɓoondiral international (islaam e nasaraaniyan-kaagal) e nder Gorjistan, o hollirii wonde: (Qur’aana kariimu teeŋtinii ko faati enjuɓɓudi njikki hakunde juulɓe e nasaraaniyan-kooɓe e dow jaɓde nasaraaniyan-kaagal, wasyiima koddigal moƴal hakunde maɓɓe e juulɓe ɓee).
Cimtol jaaynde qur’aaniyan-koore Iran (iqna) sewnde njuɓɓudi finaa tawaa e jokkoondiral islaamiyan-kewal, mooɓoondiral international (islaam e nasaraaniyan-kaagal) fuɗɗori ko e message ayatullaah Ali Rida arafi, hooreejo jaami’atul mustafaa (s a w) winndereyan-ke, e nder nokkuure duɗal jaaɓi haaɗtirde (sanit Andriya) Gorjistan.e nder gudditgol ngal ɗoo mooɓoondiral, Majiid Sabir e ihsaan khazaayii ambassadeur e conseiler finaa tawaa tekendi islaamiyan-koore Iran, (Sarkoo warido saniz) hooreejo duɗal jaaɓi haaɗtirde (saint andris), (Miniyo Mitro politeh) lomto pretre mawɗo Gorjistan, Muhammad rida kalaan fariibaayii, lomto jaami’atul mustafaa (s a w) e nder Gorjistan e katolik ɓe e renndo heewngo immorde e etudient ji cate ceertuɗe e jaŋnginooɓe humpitiiɓe islaam e humpitiiɓe Moyen-oryant tawtoranooma heen.
Ambassadeur leydi meeɗen oo e nder kafu udditirde ngal mooɓoondiral hee, e dow jaarde mbo yuɓɓuɓe ɓee, o hollirii njeerto wonde e dow yuɓɓude wano ɗii batuuji, ena wonoya sabaabu addude paamoondiral e maslahaa hakunde islaam e nasaraaniyan-kaagal.
O ɓeydi heen wide: tinoondirde abbiiɓe diineeji joomiraawo e hakunde maɓɓe, e joggoondirde almuɓɓe maɓɓe, ena adda falaade crise ji, e ƴaƴoondiral e boneeji ɗaminaaɗi heen.
O maantii koddigal moƴƴal hakunde abbiiɓe diineeji ceertuɗi e nder Iran e Gorjistan o teeŋtinii nde juulɓe fofof ñembinta ngaal koddigal e nder dendaangal leyɗe aduna.
Hooreejo duɗal jaaɓi haaɗtirde saint Andris oo kadi e dow yeewtere makko, o jaarii boollandiral tekkendi islaamiyan-koori e dow ko faati e yuɓɓude ngal mooɓoondiral haa teeŋti e jaami’atul mustafaa (s a w) winndereyan-ke.e dow waɗde ɓe ko adii e ngal ɗoo batu goɗɗo e nder Qom.
Ayatullaah Araafii e nder message makko, o ɓeydi heen wide: (Qur’aana kariimu teeŋtinii ko faati enjuɓɓudi njikki hakunde juulɓe e nasaraaniyan-kooɓe e dow jaɓde nasaraaniyan-kaagal, wasyiima koddigal moƴal hakunde maɓɓe e juulɓe ɓee). Message ayatullaah Araafii jaŋngaama e nder ngal mooɓoondiral ngal ngaduɗaa ko e ñande alarbe 28 Novembre waɗanoo, e nder oo makko message, o hollirii wonde nelaaɗo anabi Issa e Maryam ene njogii nokkuure foornde e nder qur’aana e Islaam. 1146709
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn